રવિવારે ૩૦ ઑક્ટોબરે સવારે અંકિતાના સસરાએ અંકિતાની તબિયત સારી નથી એવો ફોન કર્યો હતો એમ જણાવતાં અમરશીભાઈએ કહ્યું હતું કે ‘અશોકભાઈનો ફોન આવ્યો ત્યારે મારા દીકરાની પત્નીએ ફોન ઉપાડ્યો હતો. હું એ વખતે દેરાસર ગયો હતો. અશોકભાઈએ ફોન કરીને કહ્યું હતું કે અંકિતાની તબિયત સારી ન હોવાથી અમે તેને કોહિનૂર હૉસ્પિટલમાં ઍડ્મિટ કરી છે. હું દેરાસરથી આવ્યો ત્યારે સમાચાર મળતાં જ અમે હૉસ્પિટલ પહોંચ્યા હતા. ત્યાં મયંકે અમને માહિતી આપી હતી કે અંકિતા બેશુદ્ધ હાલતમાં તેના રૂમમાં પંખા પર લટકતી જોવા મળી હતી. જોકે અમને આ ઘટનામાં શંકા જતાં અમે ઘાટકોપર પોલીસ-સ્ટેશનમાં અંકિતાનાં સાસુ-સસરા તથા પતિ વિરુદ્ધ ફરિયાદ નોંધાવી હતી.’